CELEX: 62018TN0544
Language: bg
Date: 2018-09-13 00:00:00
Title: Дело T-544/18: Иск, подаден на 13 септември 2018 г. — ArcelorMittal Bremen/Комисия

5.11.2018   
            
            
               BG
            
            
               Официален вестник на Европейския съюз
            
            
               C 399/52
            
         
      Иск, подаден на 13 септември 2018 г. — ArcelorMittal Bremen/Комисия
      (Дело T-544/18)
      (2018/C 399/67)
      Език на производството: немски
      
         Страни
      
      
         Ищец: ArcelorMittal Bremen GmbH (Бремен, Германия) (представители: S. Altenschmidt и D. Jacob, Rechtsanwälte)
      
         Ответник: Европейска комисия
      
         Искания на ищеца
      
      Ищецът иска от Общия съд:
      
                  —
               
               
                  на основание член 265 ДФЕС да установи, че Комисията е нарушила член 52, параграф 2 от Регламент № 389/2013 на Комисията (1), като е бездействала, не давайки указание на националния администратор да вземе предвид в Дневника на ЕС за трансакциите (EUTL) изменението в националната таблица за разпределение относно инсталация на ищеца с EU-ID DE000000000000060, за което изменение Федерална република Германия е уведомила на 8 февруари 2018 г.,
               
            
                  —
               
               
                  при условията на евентуалност, да отмени решението на Комисията от 31 август 2018 г. относно искането на ищеца от 14 май 2018 г.,
               
            
                  —
               
               
                  да осъди ответника да заплати съдебните разноски.
               
            
         Основания и основни доводи
      
      Ищецът се позовава на следните основания:
      Нарушение на правото на Съюза
      Ищецът твърди, че Комисията е длъжна да приеме решението съгласно член 52, параграф 2 от Регламент № 389/2013, тъй като изменението в националната таблица за разпределение съответства на изискванията на правото на Съюза.
      Освен това ищецът твърди, че продуктовото историческо равнище на активност за продукта железен агломерат следва да се определи съгласно разпоредбите на Решение 2011/278/ЕС на Комисията (2) въз основа на претеглените обеми на железния агломерат, които са измерени, когато продуктът напуска инсталацията.
      Накрая, според ищеца железният агломерат, който след като бъде произведен в рамките на шихтоподготовката отново е филтриран в доменна пещ, а впоследствие като рециклиран материал — повторно въведен в инсталация за агломерат, не следва да бъде приспаднат при определянето на равнището на активност на инсталацията за агломерат.
      
         (1)  Регламент (ЕС) № 389/2013 на Комисията от 2 май 2013 година за създаване на Регистър на ЕС съгласно Директива 2003/87/ЕО на Европейския парламент и на Съвета и решения № 280/2004/ЕО и № 406/2009/ЕО на Европейския парламент и на Съвета и за отмяна на регламенти (ЕС) № 920/2010 и (ЕС) № 1193/2011 на Комисията (ОВ L 122, 2013 г., стр. 1).
      
         (2)  Решение на Комисията от 27 април 2011 година за определяне на валидни за целия Европейски съюз преходни правила за хармонизираното безплатно разпределяне на квоти за емисии съгласно член 10а от Директива 2003/87/ЕО на Европейския парламент и на Съвета (нотифицирано под номер C(2011) 2772) (ОВ L 130, 2011 г., стр. 1).